PATVIRTINTA

 Raseinių Viktoro Petkaus

 progimnazijos direktoriaus

 2022 m. vasario d.

 įsakymu Nr. V-24-

**RASEINIŲ VIKTORO PETKAUS PROGIMNAZIJOS MOKYTOJŲ TARYBOS VEIKLOS REGLAMENTAS**

**I SKYRIUS**

**BENDROSIOS NUOSTATOS**

1. Raseinių Viktoro Petkaus progimnazijos (toliau – progimnazijos) Mokytojų taryba yra nuolat veikianti progimnazijos savivaldos institucija mokytojų profesiniams bei bendriesiems ugdymo klausimams spręsti.

2. Mokytojų taryba savo veiklą grindžia Raseinių Viktoro Petkaus progimnazijos nuostatais ir šiuo veiklos reglamentu.

3. Mokytojų tarybos nutarimai ir pasiūlymai, teikiami progimnazijos direktoriui, kitoms progimnazijos savivaldos institucijoms ar socialiniams partneriams, yra rekomendacinio pobūdžio.

**II SKYRIUS**

**VEIKLOS ORGANIZAVIMAS**

4. Mokytojų tarybą sudaro visi progimnazijoje dirbantys mokytojai, pagalbos mokiniui specialistai, direktoriaus pavaduotojai ugdymui, turintys kontaktinių valandų.

5. Mokytojų tarybai vadovauja pirmininkas, išrinktas Mokytojų tarybos posėdyje slaptu balsavimu dvejų mokslo metų kadencijai. Pirmajam Mokytojų tarybos posėdžiui pirmininkauja vyriausias pagal amžių Mokytojų tarybos narys.

6. Mokytojų tarybos pirmininkas:

6.1. pirmininkauja Mokytojų tarybos posėdžiams;

6.2. sudaro Mokytojų tarybos veiklos planą ir posėdžių darbotvarkę;

6.3. skelbia posėdžio datą ir jo darbotvarkę;

6.4. siūlo Mokytojų tarybos nutarimų ir rekomendacijų projektus:

6.5. organizuoja Mokytojų tarybos nutarimų ir rekomendacijų vykdymo kontrolę;

6.6. informuoja apie anksčiau priimtų nutarimų ir rekomendacijų vykdymą;

6.7. leidžia Mokytojų tarybos nariui nedalyvauti posėdyje.

7. Mokytojų tarybos posėdžiai planuojami metams, posėdžių protokolus rašo Mokytojų tarybos sekretorius, kuris išrenkamas vieneriems mokslo metams.

8. Mokytojų tarybos posėdžius pirmininkas kviečia ne rečiau kaip keturis kartus per mokslo metus. Prireikus gali būti šaukiamas ir neeilinis Mokytojų tarybos posėdis. Neeilinio posėdžio sušaukimo teisę turi Mokytojų tarybos pirmininkas arba ne mažiau kaip vienas trečdalis Mokytojų tarybos narių. Į posėdžius stebėtojų, pranešėjų teisėmis gali būti kviečiami mokiniai ir jų tėvai (globėjai, rūpintojai), progimnazijos direktorius, progimnazijos direktoriaus pavaduotojai ugdymui, bibliotekininkai, vietos savivaldos ir vietos bendruomenės atstovai.

9. Posėdis teisėtas, jei jame dalyvauja ne mažiau kaip du trečdaliai Mokytojų tarybos narių.

10. Nutarimai priimami posėdyje dalyvavusių balsų dauguma. Jei balsai pasiskirsto po lygiai, sprendimą lemia Mokytojų tarybos pirmininko balsas.

11. Mokytojų tarybos darbotvarkę sudaro Mokytojų tarybos pirmininkas ne vėliau kaip 3 dienos iki posėdžio pradžios ir išsiunčia posėdžio dalyviams tarnybiniu elektroniniu paštu.

12. Mokytojų taryboje svarstytini dokumentai susipažinimui ir pasiūlymų teikimui išsiunčiami tarnybiniu paštu savaitę iki Mokytojų tarybos posėdžio.

**III SKYRIUS**

**MOKYTOJŲ TARYBOS FUNKCIJOS**

13. Mokytojų taryba:

13.1. planuoja ugdymo turinį ir priima nutarimus mokinių ugdymo kokybės, pedagoginės veiklos tobulinimo klausimais;

13.2. svarsto ugdymo turinio atnaujinimo, optimalių mokymosi sąlygų ir mokytojų veiklos tobulinimo būdus;

13.3. nustato mokytojų bendravimo ir bendradarbiavimo būdus, ryšių palaikymo ir tėvų informavimo principus;

13.4. aptaria skirtingų gebėjimų mokinių ugdymo organizavimo principus, jų ugdymo programas, metodus;

13.5. svarsto ir teikia siūlymus direktoriui dėl mokinių kėlimo į aukštesnę klasę;

13.6. nustato mokinių pažangos ir pasiekimų vertinimo, informacijos rinkimo ir panaudojimo tvarką, atsiskaitymo formas;

13.7. inicijuoja progimnazijos kaitos procesus, formuoja ir koreguoja veiklos tikslus bei uždavinius;

13.8. diskutuoja dėl progimnazijos veiklos plano, aptaria ugdymo plano, programų įgyvendinimo, mokinių pažangos ir pasiekimų vertinimo klausimus;

13.9. renka atstovus į progimnazijos Tarybą;

13.10. aptaria mokinių sveikatos, saugos darbe, mokymosi, poilsio ir mitybos klausimus;

13.11. teikia siūlymus progimnazijos Tarybai įvairiais progimnazijos veiklos organizavimo ir ugdymo klausimais.

**IV SKYRIUS**

**BAIGIAMOSIOS NUOSTATOS**

14. Mokytojų tarybos posėdžio protokolas yra progimnazijos veiklos dokumentas.

15. Mokytojų tarybos protokolą sekretorius ne vėliau kaip per 5 darbo dienas po posėdžio perduoda progimnazijos direktoriui.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_